12वीं से 15वीं रैंक पर पहुंची, अप्रैल में टॉप 10 से हुई थी बाहर
BWF World Rankings; Indian Shuttler PV Sindhu fell three places to 15th. 12 से 15वीं रैंक पर पहुंची, अप्रैल में टॉप 10 से हुई थी बाहर
डबल ओलंपिक मेडल विनर पीवी सिंधु मंगलवार को जारी नई विमेंस सिंगल्स बीडब्ल्यूएफ वर्ल्ड रैंकिंग में तीन स्थान फिसलकर 15वें स्थान पर आ गईं। सिंधु इस साल अपील में एलिट टॉप 10 से बाहर हो गई थी। सिंधु के अब 13 टूर्नामेंटों में 51,070 अंक हैं। विमेंस सिंगल्स में जापान की अकाने यामागुची 1 लाख 03 हजार 717 पॉइंट्स के साथ टॉप पर है।
रैंकिंग कैसे तय होती है
सबसे ज्यादा 13 हजार पॉइंट्स वर्ल्ड चैंपियनशिप और ओलिंपिक जीतने पर मिलते है। टोटल पॉइंट्स आधार पर वर्ल्ड रैंकिंग तय होती है। विनर के अलावा, फाइनलिस्ट, सेमीफइनलिस्ट से ले कर टूर्नामेंट में हिस्सा लेने वाले शटलर्स को भी ग्रेड और पायदान के हिसाब से पॉइंट्स दिए जाते है। जिसके ज्यादा पॉइंट्स होते है, वह ऊपर होता है।
इंजरी की वजह से फाॅर्म बिगड़ा
27 वर्षीय सिंधु इस सप्ताह कनाडा ओपन सुपर 500 में भाग लेंगी, कॉमनवेल्थ गेम्स में गोल्ड मेडल जीतने के बाद सिंधु को टखने में फ्रैक्चर हो गया था। पांच महीने की लंबी चोट के बाद सिंधु ने वापसी की थी।
इस सीजन एक भी टूर्नामेंट नहीं जीता 
सिंधु के लिए इस सीजन बेस्ट परफॉरमेंस मैड्रिड स्पेन मास्टर्स सुपर 300 का फाइनल और मलेशिया मास्टर्स सुपर 500 का सेमीफाइनल रहा है। इसके अलावा सिंधु कुछ खास नहीं कर कर सकी है।
भारत से सात्विक-चिराग की बेस्ट रैंक 
भारत के सात्विकसाईराज रंकीरेड्डी और चिराग शेट्टी दुनिया के तीसरे नंबर के टाॅप भारतीय मेंस डबल्स खिलाड़ी हैं। आठवें स्थान पर काबिज एचएस प्रणय मेंस सिंगल्स में टॉप रैंकिंग वाले भारतीय हैं, जबकि लक्ष्य सेन और किदांबी श्रीकांत क्रमशः 19वें और 20वें स्थान पर हैं। महिला डबल्स में ट्रीसा जॉली और गायत्री गोपीचंद एक स्थान गिरकर 17वें स्थान पर हैं।